b'\n_START_ARTICLE_\nMengli I. Geraj\n_START_SECTION_\n\xc5\xbdivljenjepis\n_START_PARAGRAPH_\nMengli je prvi\xc4\x8d pri\xc5\xa1el na krimski prestol leta 1466, vendar ga je \xc5\xbee po nekaj mesecih odstavil brat Nur Devlet. Na pretol je ponovno pri\xc5\xa1el januarja 1469 in bil marca 1475 med uporom rivalskih bratov in plemstva ponovno odstavljen._NEWLINE_Leta 1475 so ga v Feodoziji aretirali Osmanski Turki in ga poslali v Istanbul, kjer so ga prisilili, da je priznal osmansko suverenost nad Krimskim kanatom. Leta 1478 so ga ponovno ustoli\xc4\x8dili. Med svojo vladavino je veliko prispeval k razvoju dr\xc5\xbeavnosti Krimskih Tatarov. Ustanovil je trdnjavo \xc3\x96z\xc3\xbc, sedanji O\xc4\x8dakov._NEWLINE_Leta 1502 je porazil zadnjega kana Zlate horde in prevzel oblast v njeni prestolnici Saraj. Razglasil se je za kagana (cesarja) in kot naslednik Zlata horde zahteval oblast nad vsemi tatarskimi kanati v Kaspijsko-vol\xc5\xa1ki regiji._NEWLINE_V Bah\xc4\x8disaraju je naro\xc4\x8dil gradnjo medrese Z\xc4\xb1nc\xc4\xb1rl\xc4\xb1 (medresa z verigami) v Sala\xc4\x8diku (1500), grobnico (turbe) v Sala\xc4\x8diku (1501) in Demir Qap\xc4\xb1 (\xc5\xbdelezna vrata), portal v bah\xc4\x8disarajski pala\xc4\x8di (1503). Pokopan je grobnici v Sala\xc4\x8diku v Bah\xc4\x8disaraju.'